**Ebösszeírás 2018**

**Tájékoztatjuk a Tisztelt lakosságot, hogy Gerendás község területén ebösszeírást tart az önkormányzat.**

Az állatok védelméről és kíméletéről szóló 1998. évi XXVIII. törvény (a továbbiakban: Állatvédelmi tv.) 42/B. §-a szerint a tartás helye szerint illetékes települési önkormányzat ebrendészeti feladatainak elvégzése érdekében, illetve a veszettség elleni oltás járványvédelmi vonatkozásaira való tekintettel háromévente legalább egy alkalommal ebösszeírást végez, amely alapján az adatokról helyi elektronikus nyilvántartást vezet.

Az Állatvédelmi tv. alapján az eb tulajdonosa és tartója az ebösszeíráskor köteles a jogszabály szerinti adatokat rendelkezésére bocsátani. Aki ennek nem tesz eleget állatvédelmi bírságot köteles fizetni. Az állatvédelmi bírságról szóló 244/1998. (XII. 31.) Korm. rendelet 2. §-a és 3. melléklete szerint a kiszabható állatvédelmi bírság összege 30.000,- Ft.

A hivatkozott jogszabályi rendelkezés alapján az ebösszeírást – a feladat ellátásával megbízott személyek segítségével – 2018. február 28. napjáig végzi el az önkormányzat.

Az adatlap elérhető a [**www.gerendas.hu**](http://www.gerendas.hu) oldalon, valamint a Kétsopronyi Közös Önkormányzati Hivatal Gerendási Kirendeltségén (5925 Gerendás, Petőfi u.2.).

*Az ebösszeírás sikeres végrehajtásában a lakosság szíves együttműködését kérjük és köszönjük.*

**Gerendás, 2018. január 5.**

 **Gerendás Község Önkormányzata**